стойност на предварителния етап (от 60,08 RMB/час), е в противоречие със стойността от 42,21 RMB/час, посочена в съображение 248 от временния регламент.
 (339)
 Комисията поясни, че стойността от 42,21 RMB/час, посочена в съображение 248 от временния регламент, е техническа грешка. Правилната референтна стойност на разходите за труд, използвана на етапа на предварителните изчисления при формиране на нормалната стойност, е 60,08 RMB/час. Поради това изчислението на временния дъмпингов марж е правилно.
 (340)
 След временното и окончателното разгласяване Nanshan Group оспори избора на Комисията да определи разходите за труд въз основа на кода по NACE за икономическа дейност C.24 — производство на основни метали. Според групата за три от нейните дружества, извършващи дейност нагоре по веригата за производството на разглеждания продукт, Комисията е трябвало да използва разходите за труд с код C25.50 — коване, пресоване, щамповане и валцоване на метал; прахова металургия (59), тъй като фазата на валцоване според групата е най-важната стъпка в производствения процес на продукта, предмет на разследването.
 (341)
 Комисията първо отбеляза, че дейностите на производителите износители (както и на производителите от Съюза) се различават в зависимост от равнището на тяхната интеграция — някои дружества като Nanshan Group започват производствения процес с алуминиев триоксид на прах, докато други — например Jiangsu Alcha, в някои случаи купуват студеновалцовани рулони за допълнителна обработка. Поради това обхватът на дейностите е различен при отделните дружества.
 (342)
 Второ, код C.24 по NACE, използван от Комисията за установяване на разходите за труд, включваше дейности за пречистване на метала в слитъци (60). Освен това код 24.42 по NACE обхваща по-специално производството на алуминий, включително, производството на алуминиево фолио (61) (включително фазата на валцоване). Поради това Комисията прецени, че за да установи референтната стойност за разходите за труд, по-точно е да използва код C.24 по NACE. Поради това тя отхвърли твърдението.
 (343)
 Nanshan Group заяви също така, че обменният курс, използван от Комисията, се различава от курсовете, които самата Комисия е предоставила на производителя износител като приложение към въпросника, който се използва за целите на разследването, и поради това референтните стойности са завишени. Комисията анализира твърдението и го счете за обосновано. Поради това тя преизчисли стойностите, като използва обменните курсове, представени във въпросника. Новата референтна стойност е 59,97 RMB/час.
 3.1.3.3. Електрическа енергия
 (344)
 Nanshan Group заяви, че при установяване на референтната стойност на електрическата енергия Комисията е трябвало да използва данни на Евростат, които според групата са по-точни от турските национални данни, използвани от Комисията, тъй като в тях не са включени ДДС и други подлежащи на възстановяване данъци.
 (345)
 Комисията разгледа твърдението и установи, че данните на Евростат, свързани с Турция, се основават на данни, получени от турската национална статистика, макар и представени по различен начин. За разлика от наличните данни от турската национална статистика, публично достъпните данни на Евростат обхващат целия разследван период. Поради това Комисията прие твърдението и установи референтната стойност на електроенергията въз основа на публично достъпните данни в Евростат.
 (346)
 Nanshan Group заяви също така, че Комисията е приела една група на потребление за всички дружества от Nanshan Group, но обемите на